拜仁睇中「逼搶之父」 路明尼加力撐
2024年04月23日 22:04
東網電視
更多新聞短片
蘭歷克成拜仁新帥大熱。(Getty Images)
拿高斯文宣布留任德國國家隊後,正在搵教練嘅拜仁慕尼黑又要換新目標,據報佢哋睇中現任奧地利國家隊領隊、人稱「逼搶之父」嘅蘭歷克,並獲得名宿路明尼加大力支持。
多間傳媒報道,拜仁現時搵新帥有多個目標,最有機會係蘭歷克,另外仲有阿士東維拉領隊艾美利,以及白禮頓領隊迪薩比,其中65歲嘅蘭歷克機會最高,其最大優勢係佢係德國人,懂得拜仁文化,佢本身喺德國足壇有一定地位,更獲名宿路明尼加支持,自然成為首選。
對於拜仁邀請,蘭歷克表示持開放態度,拜仁會方則希望盡快拍板,可能向奧地利足總直接買斷合約,雙方合約原定到2026年世盃後,拜仁願意畀轉會費,如果成事,蘭歷克教畢今夏歐國盃就去拜仁上任。
蘭歷克執教過多支德甲球隊,外號「逼搶之父」,不過真正執教大球會只係2021至22年擔任曼聯看守領隊半個球季,戰績一般,不過離開曼聯後改任奧地利國家隊領隊至今,就有唔錯成績。